Държавен вестник, бр. 53, 2025 г., стр. 47

БРОЙ  53	
Д Ъ Р Ж А В Е Н  В Е С Т Н И К 	
СТР.  47   
13. Когато се претендира предаване на движима вещ или недвижим имот се описва 
вещта/имотът, както и се отбелязва от какво произтича задължението за предаване. Ако се 
претендират заместими вещи, то се посочва видът, количеството и качеството им. 
14. Посочват се обстоятелствата, от които произтича вземането, а в отделна графа се 
отбелязва и дали вземането е цедирано (прехвърлено) на заявителя. 
15. Посочва се дали отговорността на длъжниците е солидарна или разделна. При 
разделна отговорност се посочва размерът и валутата на всяко отделно вземане, 
дължимо от всеки един от длъжниците, както и неговият дял от общия размер на 
вземането. 
16. Заявителят посочва банката, IBAN или друг съответен банков код на банковата сметка, 
по която да му се преведе присъдената сума, или друг подходящ начин за плащане на 
присъдената сума. 
17. Посочват се разноските във връзка с образуването на заповедното производство, ако 
се претендират такива. 
18. Отбелязват се приложените документи и при необходимост се посочва допълнителна 
информация относно вида и описанието им. При подаване на заявлението по електронен 
път се прилага копие от документа, от които произтича вземането, а оригиналът на 
документа по чл. 417, ал. 1, т. 3, 6 и 10 ГПК се представя в съда в 7-дневен срок от 
подаване на заявлението. При подаване на заявление писмено на хартиен носител 
заявителят представя в съда оригинала на документа по чл. 417, ал. 1, т. 3, 6 и 10 ГПК, а в 
останалите случаи по чл. 417, ал. 1 ГПК представя заверен от него препис на документа. 
“
§ 8. В приложение № 5 към чл. 6 се правят 
следните изменения: 
1. Навсякъде думата „факс“ се заличава.
2. Текстът „Важна информация за длъж­
ника“ се изменя така:
„Важна информация за длъжника:
1. Предоставя Ви се възможност в едно­
месечен срок:
1.1. Да подадете възражение по чл. 414 
ГПК по образец, приложен към заповедта, 
че не дължите изпълнение на вземането 
по издадената заповед за изпълнение. Ако 
оспорвате само част от претенцията, следва 
да посочите тази част във възражението, в 
противен случай заявителят може да пре­
дяви иск за цялото вземане. Възражението 
може да бъде подадено писмено на хартиен 
носител до който и да е районен съд или в 
електронна форма чрез Единния портал за 
електронно правосъдие. В случай че възра­
жението е неоснователно, може да понесете 
разноски в по-висок размер от посочения в 
заповедта.
1.2. Да платите сумата, посочена в насто­
ящата заповед, и да подадете възражение по 
чл. 414а ГПК по образец, приложен към за­
поведта, за изпълнение изцяло или частично 
на задължението Ви. Ако с поведението си не 
сте дали повод за предявяване на вземането, 
може да възразите, че не дължите разноски 
за производството. Към това възражение се 
прилагат доказателства за изпълнението на 
задължението с препис за заявителя.
2. Ако възражението бъде подадено в едно­
месечния срок, кредиторът може да предяви 
с иск вземането си срещу Вас. Ако иск не 
бъде предявен, заповедта няма да влезе в 
сила и ще бъде обезсилена.
3. Заповедта подлежи на незабавно из­
пълнение и въз основа на нея е издаден 
изпълнителен лист срещу Вас. 
4. Подаването на писмено възражение до 
съда не спира изпълнението на заповедта. 
Изпълнението се спира само ако заповедта 
е издадена въз основа на запис на заповед, 
менителница или приравнена на тях друга 
ценна книга на заповед, както и облигация 
или купони по нея.
5. Принудителното изпълнение се спира, 
ако представите надлежно обезпечение пред 
съда по реда на чл. 180 и 181 от Закона за 
задълженията и договорите. Ако сте потреби­
тел, обезпечението е в размер до една трета 
от вземането.
6. Съдът може да спре изпълнението 
и без да е необходимо обезпечение, ако в 
срока за възражение представите писмени 
доказателства, че:
– вземането не се дължи;
– вземането се основава на неравноправна 
клауза в договор, сключен с потребител;